રાજકોટ મહાનગરપાલિકા દ્રારા શહેરના વિવિધ ટ્રાફિક સર્કલ અને ટ્રાફિક આઈલેન્ડનું પીપીપી ધોરણે મતલબ કે જનભાગીદારીથી ડેવલપમેન્ટ કરવામાં આવી રહ્યું છે. અલબત્ત, જે તે ડેવલપર દ્રારા તેની ડિઝાઈન મહાપાલિકામાં મંજૂર કરાવવાની રહે છે ત્યારબાદ જ મંજૂર થયેલી ડિઝાઈન અનુસાર ડેવલપમેન્ટ કરવાનું રહે છે. દરમિયાન તાજેતરમાં શહેરના નાનામવા મેઈન રોડ પર રાજનગર ચોકના ટ્રાફિક સર્કલમાં ૬ ન પુરુષોની પ્રતિમા મુકવામાં આવતાં સમગ્ર વિસ્તારમાંથી ભારે હોબાળો મચી ગયો હતો. ખાસ કરીને જાહેરમાં સુરુચિ ભગં થાય તેવી પ્રતિમાઓ મુકવામાં આવતાં મહિલાઓમાંથી જબરો વિરોધવંટોળ ઉઠતાં હાલમાં તાકિદની અસરથી આ પ્રતિમાઓ પર પડદા ઢાંકી દેવામાં આવ્યા હોવાનું જાણવા મળે છે.